
RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.86/2008 pentru modificarea Legii nr.448/2006 privind protecţia şi promovarea drepturilor persoanelor cu handicap
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate, prin adresa nr. PLx 662 din 4 noiembrie 2008 cu dezbaterea pe fond în procedură de urgenţă, a proiectului de Lege privind aprobarea Ordonanţei de urgenţă a Guvernului nr.86/2008 pentru modificarea Legii nr.448/2006 privind protecţia şi promovarea drepturilor persoanelor cu handicap.

La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere:
· avizul favorabil al Consiliului Legislativ (nr.764/25.06.2008)

· avizul favorabil al Consiliului Economic şi Social (nr.1204/17.06.2008)

· avizul favorabil al Comisiei pentru buget, finanţe şi bănci (nr.22/507/05.03.2009)

· avizul favorabil al Comisiei juridice, de disciplină şi imunităţi (nr.31/1043/27.01.2009)
· punctul de vedere al Guvernului transmis prin adresa nr.1096/DRP din 09.03.2009. 
Proiectul de lege are ca obiect de reglementare modificarea Legii nr.448/2006 privind protecţia şi promovarea drepturilor persoanelor cu handicap, în sensul ca persoanele adulte cu handicap grav sau accentuat să poată beneficia de credite a căror dobândă se suportă din bugetul de stat, pentru achiziţionarea unui singur autovehicul şi pentru adaptarea locuinţei conform nevoilor individuale de acces, cu condiţia plăţii la scadenţă a ratelor creditului, dar şi cu condiţia ca valoarea creditului să nu depăşească 10.000 euro, iar returnarea creditului să nu depăşească 10 ani. 


Comisiile au hotărât să propună Plenului Camerei Deputaţilor aprobarea proiectului de lege cu amendamente, pentru a asigura unui număr cât mai mare de persoane cu handicap grav sau accentuat, posibilitatea de a-şi achiziţiona un autoturism adaptat nevoilor speciale ale acestora sau, după caz, posibilitatea de a-şi modifica locuinţa conform nevoilor individuale de acces.
Comisia pentru muncă şi protecţie socială a aprobat proiectul de lege cu amendamente în şedinţa din 28 aprilie 2009. La dezbaterile asupra proiectului de lege au participat, în conformitate cu prevederile art.55 din Regulamentul Camerei Deputaţilor, republicat:

· d-na Doina Dreţcanu – preşedinte, Autoritatea Naţională pentru Persoanele cu Handicap
· d-na Iustina Radu – vicepreşedinte, Autoritatea Naţională pentru Persoanele cu Handicap

· d-na  Anca Ilie – consilier, Autoritatea Naţională pentru Persoanele cu Handicap

· d-l Marian Minculescu – preşedinte, Societatea Handicapaţilor Locomotor din România

· d-na Luminiţa Gheorghiu – preşedinte, Liga pentru Promovarea şi Apărarea Drepturilor Persoanelor cu Handicap din România.
La lucrările Comisiei pentru muncă şi protecţie socială din 28 aprilie 2009 au fost prezenţi 17 deputaţi, din totalul de 19 membri ai comisiei. 

Comisia pentru sănătate şi familie a aprobat proiectul de lege cu amendamente în şedinţa din 24 martie 2009. La dezbateri a participat, în conformitate cu prevederile art.55 din Regulamentul Camerei Deputaţilor, republicat, d-na Anca Ilie, consilier juridic în cadrul Autorităţii Naţionale pentru Persoanele cu Handicap.

La lucrările Comisiei pentru sănătate şi familie au fost prezenţi 19 deputaţi, din totalul de 19 membri ai comisiei. 
Raportul comisiilor a fost adoptat cu majoritate de voturi (o abţinere).

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

Proiectul de lege a fost adoptat de Senat în şedinţa din 21 octombrie 2008.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma finalizării dezbaterilor, Comisiile propun admiterea cu modificări a proiectului de lege, după cum urmează: 

Amendamente admise:
În cursul dezbaterilor, comisiile propun aprobarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege privind aprobarea Ordonanţei de urgenţă a Guvernului nr.86/2008 pentru modificarea Legii nr.448/2006 privind protecţia şi promovarea drepturilor persoanelor cu handicap


	Nemodificat 
	

	2
	__
	ARTICOL UNIC. - Se aprobă Ordonanţa de urgenţă a Guvernului nr.86 din 24 iunie 2008 pentru modificarea Legii nr.448/2006 privind protecţia şi promovarea drepturilor persoanelor cu handicap, publicată în Monitorul Oficial al României, Partea I, nr. 474 din 27 iunie 2008, cu următoarele modificări şi completări:


	Nemodificat
	

	3
	Titlul ordonanţei

Ordonanţă de urgenţă  pentru modificarea Legii nr.448/2006 privind protecţia şi promovarea drepturilor persoanelor cu handicap

	Nemodificat 
	Nemodificat 
	

	4
	Art.I. - Legea nr.448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr.1 din 3 ianuarie 2008, cu modificările ulterioare, se modifică după cum urmează:

	Nemodificat 
	Nemodificat 
	

	5
	1. La articolul 27, alineatul (1) va avea următorul cuprins:

„Art.27. – (1) Persoanele adulte cu handicap grav şi accentuat pot beneficia de credit a cărui dobândă se suportă din bugetul de stat, prin bugetul Autorităţii Naţionale pentru Persoanele cu Handicap, în baza unui contract privind angajamentul de plată a dobânzii pentru achiziţionarea unui singur autoturism şi pentru adaptarea unei locuinţe conform nevoilor individuale de acces, cu condiţia plăţii la scadenţă a ratelor creditului, dar şi cu condiţia ca valoarea creditului să nu depăşească 10.000 euro, iar returnarea creditului să nu depăşească 5 ani.


	1. La articolul I punctul 1, alineatul (1) al articolului 27 va avea următorul cuprins:

„Art.27. – (1) Persoanele adulte cu handicap grav şi accentuat pot beneficia de credit a cărui dobândă se suportă din bugetul de stat, prin transferuri de la bugetul Autorităţii Naţionale pentru Persoanele cu Handicap la bugetele direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti, în baza unui contract privind angajamentul de plată al dobânzii pentru achiziţionarea unui singur autoturism şi pentru adaptarea unei locuinţe conform nevoilor individuale de acces, cu condiţia plăţii la scadenţă a ratelor creditului, dar şi cu condiţia ca valoarea creditului să nu depăşească 10.000 de euro, iar returnarea creditului să nu depăşească 10 ani. În cazuri excepţionale, şi doar în cazul achiziţionării de autovehicule adaptate special pentru transportul persoanelor cu handicap netransferabile, dependente de scaunul cu rotile, valoarea creditului poate depăşi 10.000 de euro, perioada de rambursare fiind tot de 10 ani.

	1. La articolul I punctul 1, alineatul (1) al articolului 27 se modifică şi va avea următorul cuprins:

„Art.27. – (1) Persoanele adulte cu handicap grav sau accentuat pot beneficia de credit a cărui dobândă se suportă din bugetul de stat, prin transferuri de la bugetul Autorităţii Naţionale pentru Persoanele cu Handicap la bugetele direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti, în baza unui contract privind angajamentul de plată a dobânzii pentru achiziţionarea unui singur autovehicul şi pentru adaptarea unei locuinţe conform nevoilor individuale de acces, cu condiţia plăţii la scadenţă a ratelor creditului, dar şi cu condiţia ca valoarea creditului să nu depăşească 10.000 de euro, iar returnarea creditului să nu depăşească 10 ani. În cazul  achiziţionării de autovehicule adaptate special pentru transportul persoanelor cu handicap netransferabile, dependente de scaunul cu rotile, valoarea creditului nu poate depăşi 20.000 de euro, perioada de rambursare fiind de 15 ani.”
Autori: d-nii deputaţi Silviu Prigoană şi Victor Paul Dobre

	Pentru corectitudinea exprimării, întrucât o persoană cu handicap deţine o singură încadrare într-un grad de handicap, respectiv grav sau accentuat, nu “şi” care înseamnă condiţie cumulativă.

Pentru corectitudinea exprimării.
S-a considerat oportună stabilirea unui plafon maxim a valorii creditului acordat, precum şi majorarea perioadei de rambursare, având în vedere veniturile reduse ale beneficiarilor.

	6
	__
	2. La articolul I, după punctul 1 se introduce un nou punct, pct.11, cu următorul cuprins:

„11. La articolul 27, după alineatul (2) se introduce un nou alineat, alin.(3), cu următorul cuprins:

«(3) Metodologia de preluare de către direcţiile generale de asistenţă socială şi protecţia copilului judeţene, respectiv locale ale sectoarelor municipiului Bucureşti, a contractelor privind angajamentul de plată a dobânzii încheiate de Autoritatea Naţională pentru Persoanele cu Handicap şi de asigurare a transferurilor financiare se aprobă prin ordin al preşedintelui Autorităţii Naţionale pentru Persoanele cu Handicap.»”


	2. La articolul I după punctul 1 se introduc două noi puncte, punctele 11 şi 12,  cu următorul cuprins:

„11. La articolul 27, după alineatul (1) se introduce un nou alineat, alineatul (11), cu următorul cuprins:

«(11) Persoanele care au contractat un credit în condiţiile prevăzute la alin.(1) şi cărora, în urma reevaluării, li s-a schimbat încadrarea în gradul de handicap, beneficiază în continuare de aceleaşi condiţii de rambursare până la achitarea creditului.»

«12. La articolul 27, după alineatul (2) se introduce un nou alineat, alineatul (3), cu următorul cuprins:»”
Nemodificat 

Autori: d-nii deputaţi Cornel Ghiţă, Ioan–Nelu Botiş şi d-na deputat Claudia Boghicevici


	Pentru respectarea normelor de tehnică legislativă.
Pentru reglementarea situaţiei în care beneficiarii creditelor nu mai sunt încadraţi în gradele de handicap grav sau accentuat şi, prin urmare, nu mai beneficiază de subvenţionarea dobânzii.
Pentru respectarea normelor de tehnică legislativă.

	7
	2. La articolul 51, alineatul (6) va avea următorul cuprins:

„(6) Centrele private pentru persoanele cu handicap se înfiinţează şi funcţionează ca structuri cu sau fără personalitate juridică, cu avizul şi sub îndrumarea metodologică a Autorităţii Naţionale pentru Persoanele cu Handicap.”


	Nemodificat 
	Nemodificat 
	

	8
	3. La articolul 78 alineatul (3), litera b) va avea următorul cuprins:

„b) să achiziţioneze produse sau servicii realizate prin propria activitate a persoanelor cu handicap angajate în unităţile protejate autorizate, pe bază de parteneriat, în sumă echivalentă cu suma datorată la bugetul de stat în condiţiile prevăzute la lit.a).”


	3. La articolul 78, litera b) a alineatului (3) va avea următorul cuprins:

„b) să achiziţioneze produse sau servicii de la unităţi protejate autorizate, pe bază de parteneriat, în sumă echivalentă cu suma datorată la bugetul de stat în condiţiile prevăzute la lit.a).”


	3. La articolul I, punctul 3 se abrogă.

Autor: d-nii deputaţi Ioan-Nelu Botiş şi Florian Daniel Geantă 


	Pentru respectarea normelor de tehnică legislativă.

Textul adoptat de Senat şi însuşit şi de membrii comisiilor este textul în vigoare din Legea nr.448/2006. 
Ca atare, pentru respectarea normelor de tehnică legislativă, este necesară abrogarea textului din ordonanţă. Implicit, va rămâne în vigoare textul din lege.


	9
	__
	__
	4. La articolul I după punctul 3 se introduce un nou punct, punctul 4, cu următorul cuprins:
„4. La articolul 78, după alineatul (4) se introduce un nou alineat, alineatul (41), cu următorul cuprins:

«(41) Fac excepţie de la prevederile alin.(3) lit.b) unităţile protejate înfiinţate în cadrul organizaţiilor persoanelor cu handicap care pot desfăşura şi activităţi de vânzări/intermedieri, cu condiţia ca minimum 75% din profitul obţinut să fie destinat programelor de integrare socioprofesională pentru persoanele cu handicap din organizaţiile respective. Aceste unităţi au obligaţia prezentării unui raport financiar la fiecare început de an, din care să rezulte cum au fost utilizate fondurile obţinute prin activitatea comercială.»”

Autori: d-nii deputaţi Ioan Botiş, Silviu Prigoană, Nini Săpunaru şi 
d-na deputat Cristina Pocora
	Conform Directivelor Uniunii Europene, organizaţiile persoanelor cu handicap se pot autofinanţa prin propriile unitaţi protejate contribuind la integrarea în muncă şi societate a persoanelor cu dizabilităţi.

	9
	Art.II. – În termen de 30 de zile de la data intrării în vigoare a prezentei ordonanţe de urgenţă, Ministerul Muncii, Familiei şi Egalităţii de Şanse va supune aprobării, potrivit competenţelor prevăzute de lege, modificarea şi completarea în mod corespunzător a Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, aprobate prin Hotărârea Guvernului nr.268/2007.


	Nemodificat 
	Nemodificat 
	







PREŞEDINTE,





              PREŞEDINTE,








Victor Paul Dobre




              Rodica Nassar





 

SECRETAR,






Kerekes Károly
Şef serviciu, 

Consilier parlamentar Elena MESAROŞ
Întocmit,

Expert parlamentar Sorina Steliana SZABO

